ทรุดอีก ถนนริมคลอง 9 หนองเสือ ลึกกว่า 1 เมตร เหตุน้ำแห้ง 
ถนนทรุดตัวอีกที่หนองเสือ ปทุมธานี เส้นทางเลียบคลองยาว ยุบตัวลึกกว่า 1 เมตร ยาวประมาณ 50 เมตร ชาวบ้านบอกทรุดมาร่วม 1 อาทิตย์แล้ว สาเหตุมาจากน้ำคลองแห้ง ต้องติดป้ายบอกเป็นจุดอันตราย วอนทางการช่วยแก้ปัญหา     ,เมื่อวันที่ 23 ธ.ค.58 ผู้สื่อข่าวรายงานว่า ที่หน้าบ้านสวนธรรมชาติ ถนนเลียบคลอง 9 เลขที่ 19/1 หมู่ 3 ต.บึงชำอ้อ อ.หนองเสือ จ.ปทุมธานี ซึ่งเป็นหน้าบ้านของนายชัชเวช ตันพิชัย อายุ 47 ปี ชาวสวน เกิดถนนทรุดตัวเป็นทางยาวประมาณ 50 เมตร ลึกประมาณ 1.20 เมตร ทางเจ้าหน้าที่ต้องนำเชือกมากั้นป้องกันเกิดอุบัติเหตุกับผู้ใช้รถใช้ถนนในเส้นทางดังกล่าว พร้อมเขียนป้ายบอกเป็นเขตอันตราย,จากการสอบถามชาวบ้านทราบว่า ถนนที่ทรุดตัวเกิดขึ้นมาประมาณ 1 อาทิตย์แล้ว หลังจากเมื่อประมาณกว่า 1 เดือนที่ผ่านมา ระดับน้ำในคลอง 9 ลดลงถึงก้นคลอง บางจุดแห้งขอดจนเห็นพื้นดิน จึงวอนขอให้หน่วยงานที่เกี่ยวข้องเร่งแก้ไขปรับระดับพื้นถนน และนำป้ายสัญญาณที่มีไฟฟ้าชัดเจนมาติดตั้ง เนื่องจากหวั่นเกรงจะเกิดอุบัติเหตุกับรถที่ใช้เส้นทางนี้ที่ส่วนใหญ่เป็นรถบรรทุกขนผักผลไม้ในจากสวนไปขายในตลาด รวมทั้งชาวบ้านและเด็กนักเรียน ก็ใช้ถนนเส้นนี้เดินทางอยู่ทุกวันด้วย.
ถนนทรุดตัวอีกที่หนองเสือ ปทุมธานี เส้นทางเลียบคลองยาว ยุบตัวลึกกว่า 1 เมตร ยาวประมาณ 50 เมตร ชาวบ้านบอกทรุดมาร่วม 1 อาทิตย์แล้ว สาเหตุมาจากน้ำคลองแห้ง ต้องติดป้ายบอกเป็นจุดอันตราย วอนทางการช่วยแก้ปัญหา  
ถนนทรุดตัว,ถนนทรุด,ถนนริมคลองทรุดตัว,คลอง9,น้ำแห้งถนนทรุด,หนองเสือ,ปทุมธานี,ข่าว,ข่าวทั่วไทย,ข่าวภูมิภาค,ไทยรัฐออนไลน์